Berlingske Tidende, 1787-11-01
Naar fremmede Nordlandske, eller andre, indenrigske Producter eller Vare, som dertil ere indførte, igien derfra udføres, skal de sædvanlige Told=Rettigheder svares af de fremmede Vare, som føres til indenrigs Stæder, og af de Nordlandske, samt indenrigske Vare, som føres til enten fremmede eller indenrigs Stæder, alt i Overeensstemmelse med Told=Anordningerne. Dog vil Hs. Majestæt til Lettelse for de Handlende, at tilladte fremmede Vare, som medindenrigske Skibe blive førte derfra til noget Sted i Hs. Majestæts Riger og Lande, skulle ansees som komne fra første Haand, uanseet fra hvad Sted, og med hvilket Skib, de ere indbragte. For den Kiøbstæd, som anlægges paa Tromsøen, bevilges: at alle Producter eller Vare, som indkomme dertil fra fremmede Stæder, og ere bestemte til Oplag eller videre Udførsel, maae være frie for Told, saavel af Vare, som Skibene, hvormed de blive bragte, uanseet enten de ere fremmede, privilegerede eller uprivilegerede, og enten Varene komme fra første eller anden Haand, i store eller smaa Qvantiteter, og naar de blive udførte til fremmede Stæder, bliver ei heller noget deraf at erlægge; men af alle fremmede Vare, som forblive i Landet, eller udsendes til indenrigs Stæder, skal derimod de anordnede Told=Rettigheder erlægges, saasnart Varene til den Bestemmelse udtages af Oplaget. Ligeledes skal den paabudne Told svares af alle Nordlandske eller indenrigske Vare, som til dette Sted ere indførte, og igien derfra udføres, i Overeensstemmelse med Told=Anordningerne. Paa samme Maade, som foran er meldt, skal der forholdes med fremmede Vare, som blive indførte fra Finmarken til Tromsøen. Finmarkske Producter, som indføres til Tromsøen, skulle derimod udpassere toldfrie; dog skulle alle tilladte fremmede Vare, som udføres fra Tromsøen til noget Sted i Hs. Majestæts Riger og Lande med indenrigs Skibe, ligesom de fra Kiøbstæderne i Finmarken, betragtes, som komne fra første Haand, uanseet fra hvad Sted og med hvilket Skib de ere indbragte. Til den efter forestaaende 4de og 5te C. fornødne Opsigt med Toldvæsenet, vil Hs. Majestæt i enhver af de 3de nye Kiøbstæder beskikke de fornødne Toldbetiente, og til den Ende er det Allerhøystsammes allernaadigste Villie: at alle Jægter og andre Fartøyer, som passere forbi Tromsøen fra Finmarken, skal der stoppes, for at giøre Angivelse for Betientene, og lade sig der visitere. Og naar de da maatte have fremmede eller Nordlandske og andre indenrigsske, end Finmarkske, Vare og Producter inde, hvoraf Told skal svares, og som ikke efter medfulgte Attester ere friegjorte i Vardøen eller Hammerfest, eller derfor have stillet Sikkerhed, skal de det paa Stedet clareres. Ligeledes skulle alle Fartøier, som passere Tromsøen til Finmarken, ogsaa der anmeldes og visite res, og de da indehavende indenrigske eller Nordlandske Producter eller Vare, af det Slags, at de kunne blive anseetefor Finmarkske Producter, som ere indtagne i toldpligtige Districter, antegnes, samt stilles Caution for, at fra Toldbetientene Finmarken skal blive Attest tilveiebragt, at de ere angivne og behandlede, som saadanne ufrie Vare, og, naar saadan ne indenrigske eller Nordlandske Producter ankomme til Kiøbstæderne i Finmarken, skulle de anmeldes for Betienterne, paa det de af dem kunne blive nøie efterseete og antegnede samt samt lagte i særskilte Pakhuse, saa at de kunne kiendes ved Udførselen, og de paabudne Told=Rettigheder deraf blive erlagte. Ligeledes skulle disse Producter ved Udlysningen paa Tromsøen angives, eftersees, og af Toldbetienterne antegnes, samt indlægges i Pakhuse særskilte fra de Nordlandske Producter, Saasnart fremmede Vare enten fra Oplaget paa Tromsøen eller fra Kiøbstæderne i Finmarken blive angivne at føres til noget toldpligtigt Sted i Hs. Majestæts Riger og Lande skal Tolden deraf enten strax betales, eller, naar de gaae til et Toldsted, hvor Vedkommende heller vilde fortolde dem, da stilles Caution for, at Attest skal derfra blive tilveiebragt, at de der ere blevne behørigen clarerede.